

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2024. május 28-ai rendes ülésére

**9. Napirend:**

**Tárgy:** Jelentés a határozatok végrehajtásáról

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2024. május 28-án tartandó rendes ülésére a lejárt határidejű határozatok végrehajtásáról**

**Tisztelt Képviselő-testület!**

**Gádoros Nagyközségi Önkormányzat Képviselő-testülete a 2024. 03. 19-ei rendes ülésen az** **34/2024. (III. 19.) KT határozattal a** Képviselő-testület döntött arról, hogy a 2023. évi gyámügyi és gyermekjóléti feladatok ellátásáról, valamint a helyi Család-és Gyermekjóléti Központ/Szolgálat tevékenységéről szóló beszámolót elfogadja.

* ***A határozat megküldésre került az Orosházi Kistérség Egyesített Gyermekjóléti Központja ás Családsegítő Szolgálata és a Békés Vármegyei Kormányhivatal Gyám- és Igazságügyi Főosztálya részére***

35/2024. (III. 19.) KT határozattal a Képviselő-testület a gyermekek védelme érdekében az alábbi nyilatkozatot tette, fogadta el:

„Gádoros Nagyközség Önkormányzat Képviselő-testülete elítél minden, a gyermekek sérelmére, kiszolgáltatottságuk kihasználásával elkövetett cselekményt, bűncselekményt. A Képviselő-testület egyetért azzal, hogy Magyarországon kell lennie a legszigorúbb gyermekvédelmi rendszernek. Ennek megteremtésében és működtetésében – feladatai ellátása során és a rendelkezésére álló eszközökkel - az Önkormányzat, annak minden szerve és intézménye elkötelezetten részt vesz, továbbá partnerséget ajánl mindenkinek, aki az Alaptörvény gyermekek, a családok, nők, az idősek és a fogyatékkal élők védelmére, az elesettek megsegítésére vonatkozó sorainak szellemében tesz, él, cselekszik.

A gyermekek védelmének elsődleges eszköze a családok védelme, támogatása és megerősítése.

A Képviselő-testület egyetért az Alaptörvény L) cikk (1) bekezdésében foglaltakkal, mely szerint „Magyarország védi a házasság intézményét mint egy férfi és egy nő között, önkéntes elhatározás alapján létrejött életközösséget, valamint a családot mint a nemzet fennmaradásának alapját. A családi kapcsolat alapja a házasság, illetve a szülő-gyermek viszony. Az anya nő, az apa férfi.”

A Képviselő-testület elismeri Magyarország Kormányának a gyermekek védelme érdekében végzett munkáját, megtett intézkedéseit, a **gyermekvédelmi törvény módosítását és büntetőjogi szabályozásának kezdeményezését támogatja.**

A Képviselőtestület egyetért továbbá azzal, és a leghatározottabban kiáll amellett, hogy a pedofíliával szemben nincs kegyelem!”

* ***A határozat az Országgyűlési képviselőnek megküldésre került.***

36/2024. (III. 19.) KT határozattal a Képviselő-testület elfogadta a Gondozási Központ 2023. évi munkájáról szóló szakmai beszámolót.

* ***A határozat a Gondozási Központ intézményvezetőjének megküldésre került.***

A Képviselő-testület módosította a személyes gondoskodás körébe tartozó szociális ellátások térítési díjairól szóló 5/2021. (III. 31.) önkormányzati rendeletét a 2/2024. (III. 22.) önkormányzati rendelettel.

37/2024. (III. 19.) KT határozattal a Képviselő-testület, mint a PROGÁDOR Településüzemeltető és Szolgáltató Nonprofit Kft. alapítója döntött arról, hogy a Progádor Nonprofit Kft. ügyével kapcsolatban közgyűléssé alakult át.

38/2024. (III. 19.) KT határozattal a Képviselő-testület a Progádor Nonprofit Kft. kábeltévé előfizetési díjait az alábbiak szerint fogadta el:

|  |  |  |  |
| --- | --- | --- | --- |
|  | **2024. május 01-től**  **érvényes árak HUF** | | |
| **Kábel Tv** | **Nettó** | **ÁFA** | **Bruttó** |
| Szociális csomag | 760,- | 205,- | **965,-** |
| Mini csomag | 2.059,- | 556,- | **2.615,-** |
| Plusz csomag | 4.169,- | 1.126,- | **5.295,-** |

* ***A határozat megküldésre került a Progádor Kft. részére.***

39/2024. (III. 19.) KT határozattal a Képviselő-testület a lejárt határidejű határozatok végrehajtásáról szóló tájékoztatót elfogadta.

40/2024. (III. 19.) KT határozattal a Képviselő-testület kinyilvánította, hogy 2024. évben a települési önkormányzatok rendkívüli támogatására pályázatot kíván benyújtani.

* ***A pályázat 2024. 05. 24. napján benyújtásra került.***

41/2024. (III. 19.) KT határozattal a Képviselő-testület elfogadta a Humán Szolgáltató Központ 2023. évi munkájáról szóló tájékoztatót.

* ***A határozat megküldésre került a Humán Szolgáltató Központ részére.***

**Gádoros Nagyközségi Önkormányzat Képviselő-testülete 2024. március 26-án** megtartott **RENDKÍVÜLI ZÁRT ülésén** a **42/2024. (III. 26) KT határozattal** adásvételi előszerződést kötött.

* ***Az adásvételi-előszerződés aláírása került.***

**Gádoros Nagyközségi Önkormányzat Képviselő-testülete 2024. április 5-én** megtartott rendkívüli ülésén a **43/2023. (IV. 05.) KT határozattal a** Képviselő-testület döntött arról, hogy zárt ülést rendel el a Mötv. 46.§ (2) bek .b) pontja alapján a Gondozási Központ magasabb vezetői állásra kiírt pályázat elbírálása ügyében.

**ZÁRT ÜLÉS** - 44/2023. (IV. 05.) KT határozattal a Képviselő-testület döntött a Gondozási Központja új intézményvezetőjéről.

**Gádoros Nagyközségi Önkormányzat Képviselő-testülete 2024. április 18-án** megtartott rendkívüli ülésén **45/2024. (IV. 18.) KT határozattal a** Képviselő-testület, mint a PROGÁDOR Településüzemeltető és Szolgáltató Nonprofit Kft. alapítója döntött arról, hogy a Progádor Nonprofit Kft. ügyével kapcsolatban közgyűléssé alakul át.

46/2024. (IV. 18.) KT határozattal a Képviselő-testület, mint a Progádor Településüzemeltető és Szolgáltató Nonprofit Korlátolt Felelősségű Társaság alapítója a Felügyelő Bizottság tagjává választja Podmaniczki-Gelegonya Vivien Évát.

A megbízás időtartamát 2024. április 18. napjától 2025. május 27. napjáig terjedő, határozott időtartamra jelöli meg.

A bizottság tagja részére nem állapít meg tiszteletdíjat. Számára ingyenesen biztosít internet használatot.

A határozatban foglalt döntés szerint gondoskodni kell a változás cégnyilvántartáson történő átvezetéséről, valamint a közzétételről.

* ***A Felügyelő Bizottság új tagja bejegyzésre került a Gyulai Törvényszék Cégbírósága által.***

47/2024. (IV. 18.) KT határozattal a Képviselő-testület döntött arról, hogy a Gádorosi Idősekért Alapítvány kuratóriumi tagjainak lemondását tudomásul veszi, és az új tagoknak az alábbi személyeket javasolta:

1. Belláné Szőke Csilla
2. Garab Rozália
3. Marton Andrásné
4. Imre Erika
5. Budai Kálmán Imréné

Felhatalmazta Polgármester urat a szükséges intézkedés megtételére a Magyar Bankholding Zrt. jóváhagyását követően.

* ***A Magyar Bankholding Zrt. értesítése megtörtént.***
* ***A Gádorosi Idősekért Alapítvány kuratóriumi elnöke és az új tagok értesítése megtörtént. Folyamatban van az egyeztetés az alapítvány alapdokumantumát illetően.***

48/2024. (IV. 18.) KT határozattal a Képviselő-testület döntött arról, hogy a Szociális, Kulturális, Egészségügyi és Sport Bizottságába 2024. április 18. napjától kezdődően Belláné Szőke Csillát külső bizottsági tagjának megválasztotta.

* ***Az intézkedés megtörtént, az érintett a tájékoztatást megkapta.***

**Gádoros Nagyközségi Önkormányzat Képviselő-testülete 2024. április 29-én** megtartott rendkívüli ülésén **49/2024. (IV. 29.) KT határozattal a** Képviselő-testület úgy döntött, hogy a TOP-PLUSZ-1.2.3-21-BS1-2022-00033 azonosítószámú pályázati programban megvalósítandó „Dobó, Szőlő és Dr. Hidasi utcák felújítása Gádoroson” tárgyú, a kivitelezési munkákra lefolytatott közbeszerzési eljárásban a legkedvezőbb ajánlatot tevő SZÉP HÁZAK – 6. PILLÉR Kft-vel előzetes egyeztetést kíván lefolytatni a döntés meghozatala előtt, mivel a minőségi munka elvégzését az ajánlati összegből nem látja biztosítottnak.

Felkérte Polgármester urat a tárgyalás lefolytatásra.

* ***A Kft.-vel Polgármester úr az előzetes tárgyalást lefolytatta.***

50/2024. (IV. 29.) KT határozattal a Képviselő-testület módosította a 109/2022. (VI. 28.) KT határozatot akként, hogy az Orosháza 0782/72 és a 0782/73 helyrajzi számú ingatlanokon fennálló önkormányzati tulajdoni hányadok minimum 70.000 Ft/aranykorona értékben kerüljenek értékesítésre.

Felhatalmazta a Polgármester urat az adásvételi szerződés előkészítésére és a tárgyalások lefolytatására.

* ***Az intézkedés folyamatban van, az érintett részére a tájékoztatás megküldésre került.***

51/2024. (IV. 29.) KT határozattal a Képviselő-testület kinyilvánította, hogy a szociális célú tüzelőanyag vásárlás kapcsán pályázatot nyújt be, és a **barnakőszén** megvásárlásához szükséges önerőt **1.516.380 forintot**, valamint a szállítási és egyéb költségeket a szociális segélykeret terhére biztosítja.

Gádoros Nagyközség Önkormányzata vállalja, hogy a szociális célú barnakőszénben részesülőktől ellenszolgáltatást nem kér.

* ***Az intézkedés, a pályázat benyújtása megtörtént.***

52/2024. (IV. 29.) KT határozattal a Képviselő-testület döntött arról, hogy a Kisboldogasszony Katolikus Általános Iskola 7. osztályos tanulóinak a Határtalanul! nyertes pályázatát 100.000,-  Ft-tal, azaz Egyszázezer forinttal támogatja a tartalék keret terhére.

Felkérte Polgármester Urat a szükséges intézkedések megtételére.

* ***A támogatást az iskola képviselője felvette.***

53/2024. (IV. 29.) KT határozattal a Képviselő-testület döntött arról, hogy a Dr. Hidasi László Nyugdíjas Egyesületet (9 fő, 25.000,- Ft/fő) 225.000,- Ft-tal, azaz Kettőszázhuszonötezer forinttal támogatja a „XIV. Országos Ki-Mit-Tud és Népek-Tánca-Népek Zenéje” vetélkedő döntőjében való részvételhez, a tartalék keret terhére.

* ***A támogatást az egyesület elnöke felvette.***

54/2024. (IV. 29.) KT határozattal a Képviselő-testület döntött arról, hogy a „Zumbabák” Tánccsoportot (6 fő, 25.000,- Ft/fő) 150.000,- Ft-tal, azaz Egyszázötvenezer forinttal támogatja a „XIV. Országos Ki-Mit-Tud és Népek-Tánca-Népek Zenéje” vetélkedő döntőjében való részvételhez, a tartalék keret terhére.

* ***A támogatást a tánccsoport képviselője felvette.***

55/2024. (IV. 29.) KT határozattal a Képviselő-testület ZÁRT ÜLÉS keretében tárgyalt a „Békés Vármegyéért” kitüntető díj tárgyában.

ZÁRT ÜLÉS - 56/2024. (IV. 29.) KT határozattal a Képviselő-testület döntött a felterjesztésre javasolt személyről.

Felkérte a Polgármester Urat a szükséges intézkedés megtételére.

* ***Az intézkedés folyamatban van.***

**Gádoros Nagyközségi Önkormányzat Képviselő-testülete 2024. május 13-án** megtartott rendkívüli ülésén az **57/2024. (V. 13.) KT határozattal G**ádoros Nagyközség Önkormányzat Képviselő-testülete a TOP-PLUSZ-1.2.3-21-BS1-2022-00033 azonosítószámú pályázati programban megvalósítandó „Dobó, Szőlő és Dr. Hidasi utcák felújítása Gádoroson” tárgyú, Kbt. 112. § (1) bekezdés b) pontja szerinti nemzeti, nyílt közbeszerzési eljárásban a közbeszerzésekről szóló 2015. évi CXLIII. törvény alapján úgy dönt, hogy a közbeszerzési eljárást eredményesnek minősíti. A SZÉP HÁZAK - 6. PILLÉR Korlátolt Felelősségű Társaság és az ÚT-ÉP-KER 97 Út- és Közműépítő Környezetvédelmi és Kereskedelmi Korlátolt Felelősségű Társaság ajánlata érvényes, a benyújtott nyilatkozatok alapján nem tartoznak a kizáró okok hatálya alá, az ajánlattételi feltételeknek megfelelnek, szerződéskötésre alkalmasak.

1. Kivitelezési munkálatainak elvégzésére – egyetértve a Közbeszerzési Bíráló Bizottság javaslatával, név szerinti szavazást követően – nyertes ajánlattevőként a SZÉP HÁZAK - 6. PILLÉR Kft., mint legjobb ár-érték arányt megjelenítő, érvényes ajánlatot tevő gazdasági társaságot jelöli meg.
2. A nyertes ajánlatot követő legkedvezőbb ajánlatnak Ajánlattevője az ÚT-ÉP-KER 97 Út- és Közműépítő Környezetvédelmi és Kereskedelmi Korlátolt Felelősségű Társaságot jelöli meg.
3. A nyertes ajánlattevő által tett ellenszolgáltatás (nettó ajánlati ár) összege: 127  915 200,- Ft (azaz: százhuszonhétmillió-kilencszáztizenötezer-kettőszáz forint). A nettó vállalási díjhoz kapcsolódó általános forgalmi adó a hatályos ÁFA törvény rendelkezései szerint kerül elszámolásra.
4. A Képviselő-testület rögzíti, hogy a kivitelezési munkálatokra tett nyertes ajánlat vállalási díja alatta marad a pályázati programban kivitelezésre elnyert támogatási összegnek, így ezen programelem végrehajtásához önkormányzati saját forrás igény nem merül fel.

1. A Képviselő-testület felhatalmazza Dr. Szilágyi Tibor Polgármester urat a nyertes ajánlattevővel a kivitelezésre irányuló szerződés -szerződéskötési moratórium időpontját követő – megkötésére, Gádoros Nagyközség Önkormányzata nevében és képviseletében történő aláírására.

* ***Az intézkedés folyamatban van.***

Tisztelet Képviselő-testület!

Kérem a tisztelt Képviselő-testületet az előterjesztés megtárgyalására és a döntés meghozatalára.

**Határozati javaslat:**

Gádoros Nagyközség Önkormányzat Képviselő-testülete a lejárt határidejű határozatok végrehajtásáról szóló tájékoztatót elfogadja.

Felelős: Dr. Szilágyi Tibor polgármester

Határidő: értelem szerint

Gádoros, 2024. május 22.

Dr. Szilágyi Tibor

polgármester